भरतपुर राज्य
भरतपुर राज्य भारतीय उपमहाद्वीप का एक राज्य (रियासत) थी । इनका निकास करौली रियासत से माना जाता हैं।इसका शासन सिनसिनवार वंश के [[] शासकों के हाथ में था। महाराजा सूरजमल (1755-1763) भरतपुर राज्य के दूरदर्शी महाराजा थे। उनके पिता बदन सिंह ने डीग को सबसे पहले अपनी राजधानी बनाया और बाद में सूरजमल ने भरतपुर शहर की स्थापना की। महाराजा सूरज मल के समय भरतपुर राज्य की सीमा दिल्ली, भरतपुर, आगरा, धौलपुर, मैनपुरी, हाथरस, अलीगढ़, इटावा, मेरठ, रोहतक, मेवात, रेवाड़ी, गुड़गांव, मथुरा, झज्जर, फरीदाबाद, पलवल, सोनीपत, महेंद्रगढ़, बागपत, ग़ाज़ियाबाद, फ़िरोज़ाबाद, एटा, अलवर, तथा बुलन्दशहर तक के विस्तृत भू-भाग पर फैली हुई थी। भरतपुर के राजवंश के प्रमुख राजाओं में : बदन सिंह (1722 - 1756), महाराजा सूरज मल (1756-1767) एवं अन्य राजा थे। अंत में महाराजा ब्रजेन्द्र सिंह, (1929-1947) ने भरतपुर राज्य को भारत में शामिल कर लिया था।